Cererea României de restituire a tezaurului i-a enervat rău pe oficialii din Rusia. Reacțiile lor
Decizia Parlamentului European de a-i cere Rusiei să restituie Tezaurul României l-a scos din sărite pe Dmitri Medvedev, vice-președintele Consiliului de securitate al Rusiei.
Acesta a calificat solicitarea drept o obrăznicie și a scris că "românii nu sunt o națiune, ci un mod de viață".
În postarea lui furibundă, Medvedev a susținut că tezaurul "a fost naționalizat în contul reparațiilor pe care România i le datora Rusiei pentru perioada să nazistă, din timpul celui de-al doilea Război Mondial".
La rândul ei, purtătoarea de cuvânt a ministerului rus de externe a acuzat România că ar vrea să-şi rezolve problemele economice pe seama Rusiei.
Ea a pretins că datoriile Bucureștiului față de Moscova ar depăși de 20 - 25 de ori valoarea întregului tezaur românesc.
Sursa: StirilePROTV
Dată publicare:
15-03-2024 17:28